घरेलू एलपीजी खाली करवाने वाले पंप संचालक की जमानत अर्जी खारिज
पेट्रोल पंप पर अवैध रूप से टैंकर से एलपीजी खाली करने के मामले में छोटी ग्वालटोली क्षेत्र के पेट्रोल पंप संचालक की अग्रिम जमानत अर्जी जिला कोर्ट ने खारिज कर दी। आरोपी फैजान निजाम है। उसके पेट्रोल पंप पर गत दिनों अवैध रूप से एलपीजी खाली करते टैंकर को पकड़ा था।
प्रशासन ने टैंकर जब्त कर आरोपी के खिलाफ प्रकरण दर्ज किया था। विशेष सत्र न्यायाधीश ए.के. पालीवाल के समक्ष आरोपी की अग्रिम जमानत अर्जी पर सुनवाई हुई। इसमें अभियोजन पक्ष ने जमानत का विरोध कर कहा कि आरोपी अभी फरार है। उससे कई जानकारी हासिल करना है। इसलिए जमानत नहीं दी जाए। कोर्ट ने सरकारी पक्ष से सहमत होकर जमानत अर्जी खारिज कर दी।
hin_Deva hin_Deva hin_Deva